**LĒMUMS**

LIEPĀJĀ

|  |  |  |
| --- | --- | --- |
| 2020.gada 21.maijā | Nr.227/8  (prot. Nr.8, 13.§) | Nr.233 |

Par vispārizglītojošo skolu izglītojamo  
nodrošināšanu ar pārtikas pakām   
ārkārtējās situācijas laikā

Ievērojot Ministru kabineta 2020.gada 12.marta rīkojuma Nr.103 “Par ārkārtējās situācijas izsludināšanu” 1.punktu, kas nosaka, ka visā valsts teritorijā ir izsludināta ārkārtējā situācija ar mērķi ierobežot Covid-19 izplatību ārkārtējās situācijas spēkā esamības laikā, nolūkā nodrošināt izglītojamajiem brīvpusdienas, kā arī nolūkā nodrošināt vispārizglītojošo izglītības iestāžu izglītojamajiem ēdināšanu ārkārtējās situācijas laikā (izglītojamo, kuru ģimenēm noteikts trūcīgas, maznodrošinātas ģimenes statuss, izglītojamo no ģimenēm, kuras audzina trīs un vairāk bērnus, izglītojamo, kuriem noteikta invaliditāte, izglītojamo, kuriem iecelts aizbildnis, un izglītojamo, kuriem sociālais pedagogs noteicis ēdināšanas maksas atvieglojumus), ja izglītojamie ir deklarēti Liepājas pilsētas pašvaldības administratīvajā teritorijā un mācās no 1.-12.klasei kādā no Liepājas vispārējās izglītības iestādēm, pamatojoties uz Izglītības likuma 17.panta trešās daļas 21.punktu, Ministru kabineta 2020.gada 12.marta rīkojuma Nr.103 “Par ārkārtējās situācijas izsludināšanu” 4.3.3 punktu un likuma “Par pašvaldībām” 21.panta pirmo daļu, LIEPĀJAS PILSĒTAS DOME

N O L E M J :

1. Nodrošināt ar vienreizēju pārtikas paku par periodu no 13.maija līdz 31.maijam, kuras vērtība ir 22 (divdesmit divi) euro (ietver PVN, piegādes un pakošanas izmaksas, kā arī pašu pārtikas produktu vērtību), izglītojamo, kura ģimenei ir noteikts trūcīgas, maznodrošinātas ģimenes statuss, izglītojamo no ģimenes, kura audzina trīs un vairāk bērnus, izglītojamo ar invaliditāti, izglītojamo, kuram iecelts aizbildnis, izglītojamo, kuram sociālais pedagogs izglītības iestādē noteicis ēdināšanas maksas atvieglojumus, ja izglītojamais ir deklarēts Liepājas pilsētas pašvaldības administratīvajā teritorijā un mācās no 1.-12.klasei kādā no Liepājas vispārizglītojošām izglītības iestādēm.

2. Uzdot Liepājas pilsētas pašvaldības iestādei “Liepājas pilsētas Izglītības pārvalde” sadarbībā ar ēdināšanas pakalpojuma sniedzējiem, kas apkalpo Liepājas vispārizglītojošās izglītības iestādes, nodrošinot ēdināšanas pakalpojumu, organizēt pārtikas paku komplektēšanu un piegādi vispārizglītojošām izglītības iestādēm.

3. Uzdot Liepājas vispārizglītojošo izglītības iestāžu direktoriem koordinēt pārtikas paku izsniegšanu izglītojamo likumiskajiem pārstāvjiem, ievērojot ārkārtējās situācijas noteiktos ierobežojumus un drošības prasības. Izņēmuma gadījumos, kas tiek izvērtēti individuāli, Liepājas pilsētas pašvaldības iestāde “Liepājas pilsētas Izglītības pārvalde” nogādā pārtikas paku izglītojamā likumiskajam pārstāvim uz viņa deklarēto dzīvesvietu.

4. Uzdot Liepājas pilsētas pašvaldības iestādei “Liepājas pilsētas Izglītības pārvalde” sadarbībā ar ēdināšanas pakalpojuma sniedzējiem komplektēt pārtikas pakas atbilstoši Ministru kabineta 2012.gada 13.marta noteikumiem Nr.172 “Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem”.

5. Liepājas pilsētas pašvaldības iestādei “Liepājas pilsētas Izglītības pārvalde” informēt izglītojamo likumiskos pārstāvjus par iespēju šī lēmuma 1.punktā norādītājām mērķgrupām līdz 2020.gada 29.maijam saņemt pārtikas paku.

6. Šī lēmuma 1.punktā minētā izpildei tiek izmantota valsts budžeta dotācija izglītojamo brīvpusdienām, ievērojot Ministru kabineta 2020.gada 12.marta rīkojuma Nr.103 “Par ārkārtējās situācijas izsludināšanu” 4.3.3 punktā noteikto, kā arī Liepājas pilsētas pašvaldības iestādes “Liepājas pilsētas Izglītības pārvaldes” 2020.gada budžetā plānotais pašvaldības finansējums izglītojamo ēdināšanai pašvaldības izglītības iestādēs.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Domes priekšsēdētaja birojam, Sabiedrisko attiecību un mārketinga daļai, Juridiskajai daļai, Liepājas pilsētas Izglītības pārvaldei, vispārizglītojošo izglītības iestāžu direktoriem | |